ભારત સરકારે, ૨૦૧૪-૧૫, ૨૦૧૫-૧૬ અને ૨૦૧૬-૧૭ના ત્રણ વર્ષ દરમિયાન તમામ રાજ્યોમાંથી એન્ફોર્સમેન્ટ ઓફ ફૂડ સેફટી એન્ડ સ્ટાન્ડર્ડ એક્ટ-૨૦૦૬ હેઠળ ખાદ્ય-પદાર્થોના લેવાયેલા નમૂનાની વિગતો જાહેર કરી છે. એમાં કહેવાયા મુજબ ૨૦૧૪-૧૫ના વર્ષમાં દેશમાંથી કુલ ૮૫,૫૩૭ અને ગુજરાતમાંથી ૧૧,૯૮૧ ખાદ્યપદાર્થોના નમૂના લેવાયા હતા. એમાંથી દેશમાં ૧૪,૭૧૬ અને ગુજરાતમાં ૧૨૪૩ નમૂનામાં મિલાવટ માલુમ પડી હતી. એવી જ રીતે ૨૦૧૫-૧૬ના વર્ષમાં દેશમાંથી ૭૭,૯૪૧ અને ગુજરાતમાંથી ૧૫,૧૧૫ જેટલા નમૂના લેવાયા હતા. એમાંથી દેશમાં ૧૬,૧૩૩ અને ગુજરાતમાં ૧૨૪૨ જેટલા નમૂનામાં મિલાવટ હોવાનું જણાયું હતું. જ્યારે ૨૦૧૬-૧૭ના વર્ષમાં તમામ રાજ્યોમાં થઈને કુલ ૮૮,૫૩૦ જેટલા અને ગુજરાતમાંથી ૧૧,૩૬૪ જેટલા ખાદ્યપદાર્થના નમૂના લેવાયા હતા. જેમાંથી દેશમાં ૧૮,૩૨૫ અને ગુજરાતમાં ૮૩૯ જેટલા નમૂનામાં મિલાવટ હોવાનું સાબિત થયું હતું.